1. **Általános indokolás**

Zalaszentmárton Község Önkormányzata Képviselő-testületének 3/2018. (III.29.) önkormányzati rendeletéhez.

A településkép védelméről szóló 2016. évi LXXIV törvény a települések jellegzetes és értékes arculatának megóvása, kialakítása, az épített és a természeti környezet egységes védelme, egyben az építési beruházások gyors és sikeres megvalósíthatósága támogatása érdekében általánosságban fogalmaz meg követelményeket, és ezek mentén felhatalmazza az önkormányzatokat, hogy a helyi sajátosságok figyelembe vételével alkossanak helyi településképi rendeletet. Fenti felhatalmazással élve az önkormányzat megalkotja Zalaszentmárton község településképének védelméről szóló rendeletét.

**II. Részletes indokolás**

**1.-3. §-hoz**

Bevezető rendelkezések.

 **4.§.-hoz**

Értelmező rendelkezések

**5.- 9. §-hoz**

A helyi védelemre vonatkozó szabályokat tartalmaz.

**10.§-hoz**

Településképi szempontból meghatározó területekre vonatkozó előírások

**11- 16. §-hoz**

Építészeti, területi, egyedi és egyéb településképi követelményekre vonatkozó szabályokat tartalmaz.

**17.-18.§-hoz**

Egyes sajátos építményekre, műtárgyakra, reklámhordozókra vonatkozó szabályok

**19.§-hoz**

Szakmai konzultációra vonatkozó szabályozás

**20– 22. §-hoz**

Településképi véleményezési eljárással kapcsolatos szabályokat tartalmaz

**23. – 28. §-hoz**

Településképi bejelentési eljárással kapcsolatos szabályokat tartalmaz

**29.-31. §-hoz**

Településképi kötelezési eljárással, bírságolással kapcsolatos szabályokat, előírásokat tartalmaz.

**32. §-hoz**

A településképi önkormányzati ösztönző rendszerrel kapcsolatos szabályokat tartalmazza.

**33-– 34. §-hoz**

Hatályba léptető és hatályon kívül helyező rendelkezések.

## III. Előzetes hatásvizsgálat

a jogalkotásról szóló 2010. évi CXXX. törvény 17. §-a alapján Zalaszentmárton község településképének védelméről szóló rendelet-tervezethez

**Hatásvizsgálati lap**

### 1. Társadalmi hatások

A település jellegzetes és értékes arculatának megóvása, kialakítása, az épített és a természeti környezet egységes védelme.

### 2. Gazdasági, költségvetési hatások

A rendelet-tervezetnek lehetnek gazdasági, költségvetési hatása a bírságolási lehetőség eredményeként.

### 3. Környezeti és egészségügyi következmények

A rendelet-tervezet pozitív környezeti állapotváltozást eredményezhet, egészségügyi következményei nem relevánsak.

**4. Adminisztratív terheket befolyásoló hatások**

A rendelet-tervezet várhatóan nem növeli jelentősen az adminisztratív terheket.

### 5. A jogszabály megalkotásának szükségessége, a jogalkotás elmaradásának várható következményei

A jogszabály megalkotása a településkép védelméről szóló 2016. évi LXXIV. törvény hatályos szövege miatt szükséges. A jogalkotás elmaradásának várható következménye az önkormányzat törvényességi felügyeleti szervétől érkező törvényességi felhívás.

### 6. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

Kérem az előterjesztést megvitatni, a rendeletet elfogadni szíveskedjenek.

Zalaszentmárton, 2018. március 21.

**Dancs Szilveszter Zoltán**

 **polgármester**